b'\n_START_ARTICLE_\nIda\n_START_SECTION_\nIzvor imena\n_START_PARAGRAPH_\nIme Ida izhaja iz nem\xc5\xa1\xc4\x8dine, kjer ga razlagajo kot skraj\xc5\xa1ano obliko iz zdaj ne ve\xc4\x8d rabljenih zlo\xc5\xbeenih imen, ki se za\xc4\x8dnejo z Id-. Morfem Id- nekateri razlagajo iz staronordijske besede idh v pomenu\xc2\xa0\xc2\xbbdelo, vnema\xc2\xab, drugi ga povezujejo s starovisokonem\xc5\xa1ko besedo itis v pomenu\xc2\xa0\xc2\xbb\xc5\xbeenska\xc2\xab.\n_START_SECTION_\nRazli\xc4\x8dice imena\n_START_PARAGRAPH_\nIdica\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo \xc5\xbeenskih oseb z imenom Ida: 2.408. Med vsemi \xc5\xbeenskimi imeni pa je ime Ida po pogostosti uporabe uvr\xc5\xa1\xc4\x8deno na 109. mesto.\n_START_SECTION_\nOsebni praznik\n_START_PARAGRAPH_\nV koledarju je ime Ida zapisano 13. aprila (Ida Bulonjska, devica, \xe2\x80\xa013. apr. 1113) in 4. septembra (sv. Ida iz Herzfelda, spokornica, \xe2\x80\xa0 4. sep. 825).\n_START_SECTION_\nZanimivost\n_START_PARAGRAPH_\nSv. Ida iz Herzfelda velja za zavetnico nose\xc4\x8dih \xc5\xbeensk.'